ประกาศคณะกรรมการพิจารณามาตรการปกป้องประกาศคณะกรรมการพิจารณามาตรการปกป้องเรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ ตามที่คณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้มีมติเมื่อวันที่ ๒๒ มกราคม พ.ศ. ๒๕๕๗ให้เปิดการไต่สวนการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นตามคำขอของ บริษัท สหวิริยาสตีลอินดัสตรี จำกัด (มหาชน) บริษัท จี สตีล จำกัด(มหาชน) บริษัท จี เจ สตีล จำกัด (มหาชน) และบริษัท สหวิริยาเพลทมิล จำกัด (มหาชน)กรมการค้าต่างประเทศจึงได้ออกประกาศกรมการค้าต่างประเทศ เรื่องเปิดการไต่สวนการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ ลงวันที่ ๒๗ มกราคม พ.ศ. ๒๕๕๗ นั้นคณะกรรมการพิจารณามาตรการปกป้องตามพระราชบัญญัติมาตรการปกป้องจากการนำเข้าสินค้าที่เพิ่มขึ้นพ.ศ. ๒๕๕๐ ได้มีคำวินิจฉัยเมื่อวันที่ ๒ พฤษภาคม พ.ศ. ๒๕๕๗ว่ามีความจำเป็นต้องกำหนดมาตรการปกป้องชั่วคราวเนื่องจากมีหลักฐานชัดแจ้งว่าการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นก่อให้เกิดความเสียหายหรือกำลังคุกคามที่จะก่อความเสียหายแก่อุตสาหกรรมภายในซึ่งหากดำเนินการล่าช้าจะก่อให้เกิดผลเสียหายที่ยากแก่การแก้ไข ดังนั้น เพื่อป้องกันความเสียหายที่เกิดขึ้นจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นคณะกรรมการจึงมีมติกำหนดมาตรการปกป้องชั่วคราวโดยการให้เรียกเก็บอากรชั่วคราวกับการนำเข้าสินค้าดังกล่าวอาศัยอำนาจตามความในมาตรา ๖ (๑) และมาตรา ๒๓แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการพิจารณามาตรการปกป้อง ออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลาไม่เกิน ๒๐๐ วันข้อ ๓ ให้กรมศุลกากรเรียกเก็บอากรชั่วคราวสำหรับการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนความหนา ๐.๙ - ๕๐.๐ มิลลิเมตร และความกว้าง ๖๐๐.๐ - ๓,๐๔๘.๐ มิลลิเมตร ภายใต้พิกัดอัตราศุลกากรประเภทที่ ๗๒๐๘๓๖๐๐๐๓๑, ๗๒๐๘๓๖๐๐๐๓๒, ๗๒๐๘๓๖๐๐๐๓๓, ๗๒๐๘๓๖๐๐๐๙๐, ๗๒๐๘๓๗๐๐๐๔๑, ๗๒๐๘๓๗๐๐๐๔๒, ๗๒๐๘๓๗๐๐๐๔๓, ๗๒๐๘๓๗๐๐๐๙๐, ๗๒๐๘๓๘๐๐๐๔๑, ๗๒๐๘๓๘๐๐๐๔๒, ๗๒๐๘๓๘๐๐๐๔๓, ๗๒๐๘๓๘๐๐๐๙๐, ๗๒๐๘๓๙๐๐๐๔๑, ๗๒๐๘๓๙๐๐๐๔๒, ๗๒๐๘๓๙๐๐๐๔๓, ๗๒๐๘๓๙๐๐๐๙๐, ๗๒๐๘๕๑๐๐๐๙๐, ๗๒๐๘๕๒๐๐๐๙๐, ๗๒๐๘๕๓๐๐๐๑๑, ๗๒๐๘๕๓๐๐๐๑๒, ๗๒๐๘๕๓๐๐๐๑๓, ๗๒๐๘๕๓๐๐๐๙๐, ๗๒๐๘๕๔๐๐๐๑๑, ๗๒๐๘๕๔๐๐๐๑๒, ๗๒๐๘๕๔๐๐๐๑๓, ๗๒๐๘๕๔๐๐๐๙๐, ในอัตราร้อยละ ๓๔.๐๑ ของราคาซี ไอ เอฟข้อ ๔ มิให้เรียกเก็บอากรชั่วคราวตามข้อ ๓สำหรับการนำเข้าสินค้าที่มีแหล่งกำเนิดจากประเทศกำลังพัฒนา ตามบัญชี ก. ท้ายประกาศข้อ ๕ ให้ยกเว้นการเรียกเก็บอากรชั่วคราวสำหรับการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนในกรณีดังต่อไปนี้(๑) กรณีนำเข้าเหล็กเกรดพิเศษ ตามบัญชี ข. ท้ายประกาศ(๒) กรณีนำเข้ามาเพื่อนำไปใช้ในการผลิตท่อตะเข็บเกลียว (Spiral Pipe) ตามบัญชี ค. ท้ายประกาศข้อ ๖ ให้ยกเว้นการเรียกเก็บอากรชั่วคราวสำหรับสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนโดยไม่รวมพิกัดอัตราศุลกากรประเภทที่ ๗๒๐๘๓๖๐๐๐๙๐, ๗๒๐๘๓๗๐๐๐๙๐, ๗๒๐๘๓๘๐๐๐๙๐, ๗๒๐๘๓๙๐๐๐๙๐, ๗๒๐๘๕๑๐๐๐๙๐, ๗๒๐๘๕๒๐๐๐๙๐, ๗๒๐๘๕๓๐๐๐๙๐, ๗๒๐๘๕๔๐๐๐๙๐ที่นำเข้ามาผลิตเพื่อการส่งออก ในกรณีดังต่อไปนี้(๑)กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒) กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ การยกเว้นการเรียกเก็บอากรชั่วคราวต้องปฏิบัติให้เป็นไปตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนด แล้วแต่กรณีประกาศณ วันที่ ๒๖ พฤษภาคม พ.ศ. ๒๕๕๗ศรีรัตน์รัษฐปานะปลัดกระทรวงพาณิชย์ปฏิบัติราชการแทนรัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑.[๒]บัญชี ก. ท้ายประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ (แก้ไขเพิ่มเติมลำดับที่ ๘๙)๒. บัญชี ข. ท้ายประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗๓. บัญชี ค. ท้ายประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗(ดูข้อมูลจากภาพกฎหมาย)ประกาศคณะกรรมการพิจารณามาตรการปกป้องเรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้น(ฉบับที่ ๒) พ.ศ. ๒๕๕๗[๓]จุฑามาศ/ผู้จัดทำ๒๐ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๐๒ ง/หน้า ๔๗/๖ มิถุนายน ๒๕๕๗[๒] บัญชี ก. ท้ายประกาศคณะกรรมการพิจารณามาตรการปกป้อง เรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้นพ.ศ. ๒๕๕๗ แก้ไขเพิ่มเติมโดยประกาศคณะกรรมการพิจารณามาตรการปกป้องเรื่องมาตรการปกป้องชั่วคราวจากการนำเข้าสินค้าเหล็กแผ่นรีดร้อนไม่เจือชนิดเป็นม้วนและไม่เป็นม้วนที่เพิ่มขึ้น(ฉบับที่ ๒) พ.ศ. ๒๕๕๗[๓] ราชกิจจานุเบกษาเล่ม ๑๓๑/ตอนพิเศษ ๑๖๕ ง/หน้า ๕/๒ กันยายน ๒๕๕๗